
CONSILIUL LOCAL

U22008-004383/14.10.2008
REFERAT

privind aprobarea Planului Urbanistic de Detaliu „Locuinte colective si functiuni complementare”, str Miloia, nr. 1 – Maresal Averescu, nr. 34/D, Timisoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U22008-004383/09.07.2008, cu completarile ulterioare inregistrate cu nr. U22008-004384/09.07.2008, U92008-005675/27.08.2008, prin care se solicită avizarea din punct de vedere urbanistic a Planului Urbanistic de Detaliu  ,,Locuinte colective si functiuni complementare”, str. Miloia, nr. 1 - str. Maresal Averescu, nr. 34/D, Timişoara

Având în vedere prevederile Certificatului de Urbanism nr. 3697/20.06.2007, prelungit pana la data de 19.06.2009 si a Certificatului de Urbanism nr. 375/24.01.2008;
Având in vedere Procesul Verbal, anexat de la dezbaterea publica din 25.09.2008, organizata in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007 ;
Avand in vedere sesizarea inregistrata la Primaria Municipiului Timisoara cu nr. R22008 – 000702/25.09.2008 si interventia domnului Desaga Dorin din Dezbaterea publica, coproprietarul imobilului din str. Lidia, nr. 36, in calitate de vecin direct afectat  mentionam ca in conformitate cu ORDINUL nr. 1430 din 26 august 2005 pentru aprobarea Normelor metodologice de aplicare a <LLNK 11991    50 11 211   0 17>Legii nr. 50/1991, privind autorizarea executării lucrărilor de construcţii, constructiile propuse nu se gasesc intr-una din cele trei situatii pentru care este necesar acordul vecinilor in forma notariala.
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu ,,Locuinte colective si functiuni complementare”, str. Miloia, nr. 1 - str. Maresal Averescu, nr. 34/D, Timişoara.
Documentaţia este iniţiată de beneficiarul documentatiei GRUESCU RAUL şi elaborată de SC HL-CONS SRL, proiect nr. 09/2008.
Terenul propus pentru construire este situat în partea de sud a municipiului Timişoara, în intravilan, la intersectia strazii Maresal Alexandru Averescu cu strada Miloia.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu ,,Locuinte colective si functiuni complementare”, str. Miloia, nr. 1 - str. Maresal Averescu, nr. 34/D, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Conform PUG aprobat prin HCL 157/2002, prelungit cu HCL 139/2007, terenul studiat este cuprins în UTR 67, cu destinatia de zona de locuinte si functiuni complementare, in regim P, P+2E.
Terenul studiat in suprafata totala de 1087 mp, este inscris in C.F. nr. 146205  Timisoara, avand nr. cadastral 13833/2/2, teren, in suprafaţă 420 si C.F. nr. 34496  Timisoara, avand nr. cadastral 13833/2/1, teren si casa familiala, in suprafata de 667 mp fiind proprietatea beneficiarului GRUESCU RAUL.  
Pe parcela inscrisa in C.F. nr. 34496  Timisoara, avand nr. cadastral 13833/2/1 există o locuinta individuala in regim P, care urmeaza a fi demolata in baza unei Autorizatii de desfiintare.
Prin documentaţie se propune realizarea pe cele 2 parcele detinute de beneficiari, a doua imobile de locuinte colective si functiuni complementarea, astfel:

· pe parcela din str Miloia, nr. 1 – imobil cu destinatia de locuire si cu un numar de 11 apartamente, in regim de înălţime D+P+2E+Er 
· pe parcela din str. Maresal Averescu, nr. 34/D – imobil  cu destinatia de locuire si spatii comerciale, in regim de înălţime S+P+4E+Er , astfel:  la subsol – 15 locuri de parcare, la parter – spatii comerciale si 4 locuri de parcare, etaj 1 - 4 si etaj partial – 12 apartamente.
Terenul studiat constituit din cele 2 parcele, pe care urmeaza sa se realizeze investitia, se invecineaza in partea de vest cu un teren proprietate publica pe care s-au realizat mai multe  imobile  destinate locuirii colective, prin programul ANL, in regim D+P+2E+M.    

Accesul auto si pietonal pe cele 2 parcele, se va face din str. Maresal Averescu conform Avizului Comisiei Circulatie nr. TH2008-004804/18.06.2008 si din str. Miloia (carosabil de perspectiva), conform Avizului Comisiei Circulatie nr. TH2007-003624/09.08.2007.
Intr-o etapa ulterioara se doreste completarea ansamblului, printr-o documentatie noua de urbanism, in acest sens existand tratative in vederea achizitionarii proprietatilor invecinate.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. Imobilul situat in str. Maresal Averescu, nr. 34/D se va dota în mod obligatoriu cu lift, conform Normativului privind „Proiectarea clădirilor de locuinţe” aprobat cu Ordinul nr. 71/N din 27 martie 1997.

Indicii de construibilitate propuşi prin documentaţie sunt:

POT max ansamblu  = 50 %

CUT max ansamblu =  3
Regim de inaltime max. S+P+4E+Er pt. imobilul situat pe str. M. Averescu, nr. 34/D (parcela de colt )
Regim de inaltime max. D+P+2E+Er pt. imobilul situat pe str. Miloia, nr. 1

Spatii verzi ansamblu min 20%

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu ,,Locuinte colective si functiuni complementare”, str. Miloia, nr. 1 - str. Maresal Averescu, nr. 34/D, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 
Avand in vedere referatul Directiei Urbanism din cadrul Primariei Municipiului Timisoara, lasam la aprecierea Consiliului Local Timisoara oportunitatea realizarii obiectivului prezentat in acest referat.

